## KISKŐRÖS VÁROS POLGÁRMESTERE

## ELŐTERJESZTÉS

(sürgősséggel a Képviselő-testület 2018. február 14.-i ülésére)

**TÁRGY**: **Pályázat benyújtása „az első világháborút és a kapcsolódó történelmi eseményeket felidéző programok támogatása” CÍMŰ PÁLYÁZATI FELHÍVÁSÁRA**

A Közép- és Kelet-európai Történelem és Társadalom Kutatásáért Közalapítvány ((*mint Támogatásközvetítő a Kormány 1472/2012. Korm.határozata alapján)* XX. Század Intézete az első világháború centenáriumi rendezvénysorozata keretében az Első Világháborús Centenáriumi Emlékbizottság megbízásából pályázatot hirdet az első világháborút és a kapcsolódó történelmi eseményeket felidéző, a hősöknek és áldozatoknak emléket állító kulturális és tudományos programok, művészeti tevékenységek támogatására.

A pályázati program célja, hogy az első világháborút és a kapcsolódó történelmi eseményeket felidéző, a hősöknek és áldozatoknak emléket állító kulturális és tudományos programokat, művészeti tevékenységeket támogasson, így az első világháborúval kapcsolatos társadalmi emlékezet ébren tartásával hozzájáruljon a közös értékeken, történelmen és kultúrán alapuló európai identitás erősítéséhez.

A pályázat keretében az alábbi tevékenységek valósíthatók meg:

az első világháborúval kapcsolatos ismeretterjesztő rendezvények, tudományos konferenciák, kiállítások stb. megvalósítása; irodalmi, képzőművészeti, zenei, mozgásművészeti alkotások létrehozása és bemutatása; az első világháború hőseinek és áldozatainak emléket állító kulturális rendezvények, művészeti események szervezése és megvalósítása

Az elnyerhető támogatás összegének felső határa 2 500 000 forint.

A támogatás formája: vissza nem térítendő támogatás, előfinanszírozás formájában.

A sürgősséggel való benyújtás indoka, a pályázat megvalósítási határidejének közelsége.

Beadási határidő : Folyamatos, a rendelkezésre álló források keretéig

A pályázati kiírás keretében támogatott projektek támogatási és megvalósítási időszaka: 2018. május 31.-ig.

A fentiek alapján javaslom, hogy a Képviselő-testület a határozat-tervezet szerint döntsön.

**Kiskőrös, 2018. február 9.**

**Domonyi László sk.**

**polgármester**

**HATÁROZAT-TERVEZET**

A Képviselő-testület:

1. egyetért azzal, hogy az Önkormányzat pályázatot nyújtson be az első világháborút és a kapcsolódó történelmi eseményeket felidéző programok támogatásacímű pályázati kiírás keretében 2.500.000.- Ft vissza nem térítendő pályázati forrás elnyerésére.
2. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, valamint nyertes pályázat esetén a Támogatási szerződés aláírására is.

**Felelős:** Polgármester

**Határidő:** azonnal